Diskusjon:Søvn hjå dyr

message: Kva meinast med «dette kan ikkje forklarast kun ved genetikk»? Er det slik at kva søvnmengde ein treng er hundre prosent avhengig av miljøet organismen lever i? Artikkelen elles gjev inntrykk av at søvn er adaptivt eller ei miljøtilpassing; at søvnbehovet til ulike dyr i stor grad kjem an på kva slags levesett dyret er tilpassa. Det er nettopp via genetikk ein kan forklara korleis slike tilpassingar oppstår - utan arvbare eigenskapar kan det ikkje foregå nokon evolusjon. Dette går imot påstanden om at dette ikkje kan forklarast kun ved genetikk.
At dyr i nær slekt har ulikt søvnbehov går ikkje imot ein reint genetisk forklaringsmodell. Dei genetiske skilnadane kan ha oppstått etter at dei to nærskylde artane skilde lag. Ei betre setning ville kanskje vore «dette kan ikkje forklarast berre ut frå evolusjonshistoriske grunnar. Samanliknande undersøkingar syner at det heller er artane sine levesett som i stor grad avgjer søvnbehovet deira.»
Dette vert riktig, men sidan eg ikkje er sikker på om det er dette som skal kommuniserast, let eg vera å redigera det inn.--Gunnar 21:57, 16 april 2008 (CEST)
replies: text: «kva søvnmengde ein treng er hundre prosent avhengig av miljøet organismen lever i» er vel å lese noko i den setninga som ikkje står der, tykkjer eg.  Kun = utelukkande.  Men so er det også tidsperspektivet:  genetikk / levesett / miljø påverkar einannan over tid.

text: Men eg har ikkje så mykje investert i seiemåten; eg har mest setje om.  Eg kan vel spørje Nitramus, forfattaren av stykket.   --Hordaland 06:04, 17 april 2008 (CEST)
replies: text: : Eg er framleis ikkje nøgd. Ingenting i biologien bortsett frå arv kan forklarast utelukkande ved genetikk; så godt som alle trekk med ein gitt organisme er eit produkt av arv kombinert med miljø. Difor vert det litt tullete å trekka det fram nett her, medan artiklane om til dømes hjarte og mobbeåtferd ikkje skriv noko slikt. Dette er såpass innlysande greier at det (i det minste for meg) ikkje gjev meining å nemna det bortsett frå i ein eventuell genetikk-artikkel.

text: : Det er klart at genetiske faktorar spelar ei stor rolle i spørsmålet om søvn. Dette er ein annan måte å skriva at søvnbehov går i arv. At dette er adaptivt i høve til levesettet til organismen forandrar ikkje det faktum at det framleis er genetikk med i biletet.--Gunnar 09:34, 17 april 2008 (CEST)
replies: text: ::Det är lite slarvigt formulerat av mig kanske; det är i vilket fall inte Hordalands fel, eftersom jag skriver likadant i ursprungsartikeln. Vad jag menar är, att det inte är så att ju närmare besläktade två djurarter är desto mer lika är deras sömnbehov. Det blir alltså vanskligt att tala om "däggdjurs sömnbehov" eller "fåglars sömnbehov" eller liknande. Men jag tror att du har hittat en svaghet i min formulering faktiskt, och att artikeln blir bättre, eller åtminstone lite mindre förvirrande, utan just den meningen. Jag tar därför bort den. Tack för din uppmärksamhet, och förlåt att jag skriver på svenska men tro mig: ni hade haft ännu svårare att förstå mig om jag hade försökt skriva på nynorsk :) Vänliga hälsningar! 81.231.161.63 18:45, 21 april 2008 (CEST)
replies: text: :::Takk, Nitramus.  Godt å sjå at du fylgjer med her!  Løysinga di er nærmast elegant.  Eg vonar at også Gunnar er nøgd.  --Hordaland 23:35, 21 april 2008 (CEST)
thread_title:  Søvnmengde